钦定古今图书集成/明伦汇编/氏族典/第040卷 > 《凌迪知万姓统谱》 > 逄滑
## 钦定古今图书集成/明伦汇编/氏族典/第040卷 > 《凌迪知万姓统谱》 > 逄滑

按《左传》哀公元年，吴之入楚也，使召陈怀公。怀公朝
国人而问焉，曰：“欲与楚者右，欲与吴者左。”陈人从田，
无田从党。逄滑当公而进曰：“臣闻国之兴也以福，其亡也以祸。今吴未有福，楚未有祸，楚未可弃，吴未可
从，而晋盟主也。若以晋辞，吴若何？”陈侯从之。